Long namba 1 Jun 2017, Presiden blong Ripablik blong Vanuatu, Father Baldwin Lonsdale hemi ofisioli openem fes ordoneri sesen blong palaman blong 2017. Hemia nao i tok tok blong Father Lonsdale:
"Honorable, Spika Blo Parliament: Esmon Sai,
Hon. Praem Minister: Charlot Salwai Tabimasmas.
Hon. Leader blong Opposition: Ishmael Kalsakau
Hon. Chief Justice: Vincent Lunabek
Hon. Deputy Praem Minista,
Hon. Ministers blong Government,
Hon. Members blong Parliament,
President blong Malavatumauri,
Chairman blong Vanuatu Christian Council:
Excellencies mo members blong Diplomatic Corps
President blong Vanuatu Council of women
President blong Nasonal Youth Council,
Presidents blong ol Provinces,
Lord Mayors blong trifala Municipal Councils,
President blong Chamber blong commerce mo Industries
Ol civil society lidas throughout lo Vanuatu,
Ol man, woman, ol youth, ol pikinini, ol inmates long Correctional Centers, ol special Group, Ol wokman both Public mo private sector employees, mo general public blo Vanuatu.
Hon. Spika,
Thank yu blong mi save addressem National Parliament ia wan moa taem long fes Ordineri session blong hem long yia ia. Bifo mi mekem statement blong mi long Parliament tudei, allaoem mi smol taem blong mi joenem Hon. Prime Minister blong registerem mo congratuletem ol National heroes blong yumi long performens blong U20 Soccer World Cup long South Korea. Indeed U20 blong Vanuatu hemi mekem Vanuatu I proud long outstanding performance blong hem. Thank you long Coach mo technical team blong preparem ol players blong oli save displayem professional standard blong football blo yumi we hemi sapraesem ol soccer world.
Address blong mi tudei, mi disaed blong addresem yumi olketa leaders – political leaders, church leaders, ol chiefs, woman leaders, youth leaders mo ol citizens blong Vanuatu long concern blong me, we hemi National Security blong Nation. Hon. Speaker, Republic blong Vanuatu, olsem wan sovereign Nation, mas at all times upholdem principal blong democracy mo sovereignty blong hem olsem wan independent state, security hemi stap wan priority blong yumi ol leaders mo ol citizens.
Hon Speaker,
Ever since taem yumi kasem Independence, ol founding Fathers blong yumi I bin disaed se, kaontri blong yumi I mas stanap long wan Motto we Yumi evri wan I save long hem; “long God yumi Stanap”. Mi wandem yumi luk long security blong Neson blong yumi olsem we writer blong Psalms I stap talem long buk blong hem olsem;
“those who trust in the Lord are as Mt. Zion, which cannot be moved, but abides forever”. ( Psalms 125:1)
Olgeta founding Fathers blong yumi oli bin wandem lukim God olsem stampa blong neson blong yumi, mekem se oli mekem covenant ia wetem God. Neson we i founded long God, security blong hem hemi olsem mountain ia we ino save muv. Long lukluk ia nao, mi besem stampa toktok blong tudei se; “National Security blong Vanuatu I mas be rooted long God”.
Follem ol previous kols blong mi long Kavman blong sortemaot ol outstanding klems blong olgeta fos Membas blong yumi, tudei mi addressem Parliament ia, long issue blong National Security, we ol Force Members, VMF and VPF, other agencies oli stap providem.
THE NATIONAL SECURITY OF THE NATION AND HER CITIZENS.
Vanuatu olsem wan Sovereign State hemi exist within wan global community, mo wetem limited resoses we yumi gat, security blong neson ia hemi stap long wan vulnerable situation. Nation mo citizens blong Vanuatu I stap long wan bigfala risk tudei, from Vanuatu hemi very vocal long plante sensitive issues we I stap happen tudei long ol international forums. Wetem brief ia mi wandem haelaetem samfala issues we yumi ol lidas I mas start blong addressem.
Increase of criminal Activities throughout the islands especially long Port Vila.
Hon. Spika,
Two taems happiest Nation on the planet, I stap displayem wan fasin we kaontri ia ino needim nating. Long ol islands blong yumi tudei, kaontri I start blong lukim se ol Criminal Activities I start blong happen long ol Provincial Centres blong yumi, mo hemi stap involvem ol yang pipol long ol forms blong theft, trespaases, marijuana i stap kam antap naoia, mekem problem wetem ol girl without consent blong olgeta too I stap go antap olgeta, mo sad scenario we hemi kam antap bigwan hemi incest we I stap happen long ol homes blong yumi, Yumi mas start blong addressem ol issues ia naoia before hemi too late. Population hemi stap grow bigwan mo wetem population growth ia, yumi stap witnessem increase blong crimes too I kam bigwan
Corruptions affecting Justice and Security:
Hon. Spika,
Wetem demand blong inflow of new ideas blong kat more mane long wan rod we hemi no follem loa, hemi Corruption. Vanuatu olsem ol island nation state, oli kam victim long issue blong Corruption. Taem yumi ol leaders blong nation I tekemap lidaship blong yumi, yumi mas tingbaot ol trust we ol pipol blong kaontri ia I bin plesem long hand blong yumi.
Anytime we Corruption hemi penetretem ol lidas blong kaontri ia, yumi stap blong witnessem lawlessness, weak administreson, jallenges long independent judicial systems blong yumi mo evri key institutions blong kavman blong dei. Long issue ia, mi alertem Honorobol Haos ia, mo nation, ol citizens Mr. Speaker se, as far as possibol, yumi ol lidas blong neson ia, yumi mas wok strong blong putum bak trust blong ol Partners blong yumi, mo ol potential Investors blong yumi save showem se, Rule of Law, Transparency mo Accountability oli ol norms we kaontri I stap upholdem ol taem. Mr. Speaker, hemi abaot taem yumi liv long ol Principles ia, mo stopem ol lip service notion long ol important principles ia. In short, yumi ol lidas I mas “walk the talk”.
Mi wandem stressem se plante Corruption I stap happen long ol Kavman instituitons, ol statutory bodies blong kavman, I mekem se, Commision of enquiry I mas be appointed blo mekem investigation long ol institution ia. Fellow sitisens, mi stap kol long yumi evri wan I mas be accountntable long ol roles mo responsibilities blong yumi blong yumi no spolem nem blong hae Ofis blong yumi.
Vanuatu: Advocator for Peace Unity and Justice:
Hon. Spika,
Vanuatu as seen by other Pacific Island nesons olsem se hemi advocator blong ol stampa toktok ia antap, mo long ol narafala human rights voies blong colonized kaontries we I stap yet blong oli karem self- determination blong olgeta. While yumi stap promotem ol principles ia, yumi forketem se yumi stap putum yumi long threat we bai hemi save affektem yumi long ol foreign intrusion or Attack. Mi rememba rightly se, wan kaontri I bin warnem yumi two taem finis, long stand blong yumi for West Papua case.
Hon. Spika, hemi important blong yumi olsem wan sovereign neson I mas lukluk seroiusly long Defense mo National Security Policy blong yumi. Aggression blong ol nara kaontri I save kosem yumi blong lusum Sovereignty blong yumi. Hemi bilif blong mi se Vanuatu I mas gat wan Policy in ples kwick taem blong stat blong addressem national defence mo national Security strategy blong neson ia.
Unemployment Rate on the rise.
Hon. Speaker,
Issue blong Unemployment or fasin blong lukaotem work, hemi wan bigfala fakta mo hemi contribute long jalenj blong security blong neson mo welfea blong pipol blong yumi. Plante taem, taem we nid blong pipol ino fulfil, oli createm ol narafala ways blo satisfaem olgeta. Samfala hemi ol gudfala ways, samfala I save go agensem law mo ethics blo sosaeti, olsem we mi bin tajem finis antap. Long Vanuatu, yumi lucky from mama graon blong yumi I stap, we pipol I depend long hem blong save liv mo kakae long hem. Be size blo graon I stap semak, be populesen we I dipen lo graon ia I continue blo grow. Hemia I save kosem pipol blo oli muv blo lukaot ol opportunities lo nara ples.
Hon. Speaker, mi addressem issue blong Unemployment olsem wan konsen blong nationlong Parliament mo long Kavman blong putum ol polisi in ples blong atraktem ol job creation Opportunities long ol youth blong yumi we I komplitim ol studies blong olgeta, mo olgeta we oli graduate long ol vocational centres blong yumi.
Half blong populesen blong yumi hemi ol yangfala mo pikinini we oli no kasem 20 yia yet. Populesen ia nao bae yumi need blo invest long olgeta blo oli save buildimap kaontri long tumoro. Yumi need blong equipim olgeta wetem ol right skills, ol right tools, gudfala access long ol resources olsem finance, education, work, market opportunities, blo oli save contribute blong bildimap kaontri blong yumi. Sipos ol polisi blo yumi oli overlukim ol eria ia, bambae ol issue blong, crime mo security blo yumi mo welfare blo majority blo pipol I stap long kwesten mark.
SECURITY OF OUR NATURAL REOSURCES AND ENVIRONMENT.
Hon. Speaker,
As much as impotent blong National Security hemi impoten, wetem ol sitisens blong hem, mi nao addressem security blong ol natural resources mo environment blong yumi. Vanuatu’s resources hemi very impoten long development aspect blong hem so yumi mas start blong mekem sua se security blong ol resources ia hemi kam priority. Marine Resource blong yumi hemi bigwan, more too ol natural forests blong yumi. Bifore yumi exploitem olgeta, hemi gud yumi ol lidas I mas stap blong tekem measures blong putum ol klia policies blong kavanem security blong ol finite reosources ia.
Ol risoses ia oli ol means blong providem Food Security we hemi kam wan important agenda long ol global forums tudei. Olsem part blong ol Fundamental duties blong yumi, olsem we hemi stipulated long Constitution long Chapter 2, Part 2, Article 7; sub-section (d) hemi state olsem;
“to protect the Republic of Vanuatu and to safeguard the national wealth, resoureces and environment in the interest of the present generation and of the future generations”
Mi stap kol long Parliament ia blong lukluk long ol security blong ol resources blong yumi, mo start putum in ples ol necessary policies mo ol laws we I save safeguardem ol viable resources blong kaonti ia. Hemi taemly se yumi mas start blong gat concern olsem wanem ol resources blong yumi hemi used.
Long saening blong Motalava Maritme Treaty long October long 2016, mi bin askem Kavman blong declarem se Vat Tade Area hemi shud kam olsem wan Marine National Reserve, we Kavman I nid blong legisletem wan loa blong enactem kol blong mi ia. Small Rocky island ia, hemi populated wetem wild life, mo ocean around long area ia hemi rich long Marine life. Yumi ol lidas blong tedei, sapos yumi gat concern long ol pikinini blong yumi blong gat access long ol wild life populeson long anywea long Kaontri long tomorrow, yumi mas start blong act tudei, blong safeguardem ol resources ia.
THE VANUATU POLICE FORCES:
Hon. Spika,
Follem olgeta events we I stap happen long world tede, mo long region blong Pacific, mo tu long kaontri blong yumi hemi kam wan big concern blong mi long saed blong security.
Taem yumi tokbaot National Defence mo National Security, yumi stap tokbaot Vanuatu Police Force we currently, hemi accomodetem Vanuatu Police Maritime Wing, Vanuatu Mobile Force mo Police. Start long 1980 I kam kasem tudei, VPF I bin able blong mekem 19 Recruits evri wan. Long manis ia, trifala grups ia ikat about 639 personnels evriwan after we samfala I bin resivim Retirement Letters blong olgeta long 22nd May 2015. By the end of 2017, VPF hemi should retaerem wan grup blong 65 VPF membas namba blong Fos I drop iko daon long 574.
Vanuatu Police Fos hemi under–staff.
Hon. Spika,
Mi stap relayem ol informeson ia long Honorable haos ia tudei, blong givim wan idea se ova long past 37 years, hemi luk olsem Nasonal Security blong yumi hemi no wan priority. Wetem ol very vocal stand blong Vanuatu long ol international Forums, mi bilif se Vanuatu kavman I mas start blong tingting strong blong strengthenem VPF mo VMF. Tudei Population blong Vanuatu hemi stap grow iko from 300,000, be taem yumi lukluk long namba blong ol pipol we I responsible blong holem taet pis mo security blong kaontri, hemi small tumas. Vanuatu Polis Fos anda long tri fala institutions ia oli under-staff.
Lack of Human Resource Development and Capacity Building.
Hon. Spika,
Mi stap kol long Parliament blong mekem sua se, Vanuatu I mas appreciate ol latest development blong technology mo assistim ol VPF personnels blong oli equipped wetem ol know how; blong oli save adjust blong operet long ol new save we Informeson mo technology hemi stap develop long ol different levels blong olgeta; mo too oli save hao blong usum ol latest inventions blong developem Force Strategies.
Hon. Spika,
Wanem taem nao bai yumi upliftim ol morale blong FOS membas blong yumi, blong oli save se kavman mo pipol I gat concern long ol wok blong olketa. Hon. Membas blong Haos ia, mi stap kol long yumi ol lidas blong luk impotence blong Fos mo advancem ability blong olgeta wetem ol latest technological development mo save.
Long note ia Hon. Speaker, allowem mi blong mi acknowledgem ol kontributions blong ol donor Partners blong yumi especially we oli gat partnership Program wetem VPF. Recently mi wandem acknowledgem thank yu blong Vanuatu Kavman iko long Australia blong repair blong RVS Tukoro, mo Chinese Kavman long ol donations iko long Vanuatu Mobile Fos wetem ol equipment mo Vehicles.
Vanuatu Police Force are the Lowest Paid Officers in Vanuatu.
Hon. Speaker,
Wetem continuation blong rate of living long Vanuatu hemi continue blong ko antap, mi feel sympathetic wetem Vanuatu Police Force, we oli continue blong faithfully servem neson blong yumi, wetem low salary, mo semtaem struggle blong survive wetem family blong olgeta. Any kavman long eni kaontri we hemi concern lo pis, security, unity, loa mo Order, bambai oli mekem sua se ol loa enforcement Officers ia oli deservem wanem we hemi due long olgeta.
Mi stap kol long Honorbol Haos ia blong sapos ministry responsibol long GRT blong stap lukluk blong increasim ol benefits blong ol VPF members sapos hemi no stap lo process yet. Sapos hemi stap yet, hemi gud blong resem iko long level we hemi nid blo kasem. Long wei ia, yumi stap boostim morale blong wok blong olgeta, mo yumi save lukim real value mo service blong ol VPF blong yumi.
Hon. Speaker,
I bin gat wan taem we yumi ol lidas I bin lukluk long ol badgets blong olgeta or yumi stap maintenem nomo Badget we I bin stap bifo. Plante taem, taem ol pipol I needim olgeta, oli no gat fuel both long ol vehicles mo RVS Tukor blong provaedem needed service ia mo serveilence long ol wotas blong yumi. Mi stap kol tudei blong yumi ol lidas responsible, blong mekem sua se budget blong VPF hemi inaf blong mekem opereson blong hem.
As mi klosem ol toktok blong mi, mi stap wandem remaendem yumi se Vanuatu hemi stap olsem wan united Republic. Long anytaem we Disaster I straekem Kaontri, kavman I mas step out blong givim assistance long olgeta we oli affected wetem ol necessary mo safe Products blong hemi no affectem ol affected pipol blong yumi. Reliable sources I revealim se anda long recommendation mo instrakson blong wan Ministri, sam saplaes we I kasem ol pipol blong Torres through long wan agency, hemi no healthy mo hemi contribute blong kosem sik long ol pipol blong Torres. Food mo wota relief too ino kasem olgeta yet, from oli stap mekem assessment yet. Mi kol long Kavman blong mekem sua se hemi treatim evri pipol sem mak, regardless long any ples we oli kamaot long hem.
Hon. Speaker,
Narafala consideration blong yumi nao se wanem kaen security nao bambai yumi givim iko long athletes we bambai oli kam long Vanuatu long 2017 Pacific Mini-Games? Yumi rere blong provaedem security we oli wandem or was we?
Wetem ol Concerns ia, mi tekem taem naoia blong announcem 2017 bill we bambai ikam bifo long Parliament ia:
1 Bill for the Tax Administration Act No. of 2017
2 Bill for the Value Added Tax (Amendment) Act No. of 2017
3 Bill for the Business Licence (Amendment) Act No. of 2017
4 Bill for Import Duties (Consolidation) (Amendment) Act No. of 2017
5 Bill for the Stamp Duties (Amendment) Act No. of 2017
6 Bill for the Land Acquisition (Amendment) Act No. of 2017
7 Bill for the Land Leases (Amendment) Act No. of 2017
8 Bill for the Land Reform (Amendment) Act No. of 2017
9 Bill for the Strata Titles (Amendment) Act No. of 2017
10 Bill for the Supplementary Appropriation (2017) Act No. of 2017
Hon. Speaker,
Prime Minister, Leader of the Opposition and distinguished invited Guests,
mi tekem honour ia mo respect blong declarem se, tudei 1st June 2017, Fes Ordineri session blong Parliament blong Republic of Vanuatu hemi officially Open".
tpi_Latn quy_Latn swe_Latn eng_Latn eng_Latn fao_Latn eng_Latn eng_Latn eng_Latn eng_Latn eng_Latn eng_Latn eng_Latn tpi_Latn eng_Latn eng_Latn tpi_Latn tpi_Latn fao_Latn tpi_Latn tpi_Latn fao_Latn tpi_Latn eng_Latn tpi_Latn tpi_Latn eng_Latn tpi_Latn eng_Latn fao_Latn tpi_Latn eng_Latn fao_Latn tpi_Latn tpi_Latn tpi_Latn eng_Latn fao_Latn tpi_Latn tpi_Latn eng_Latn fao_Latn tpi_Latn tpi_Latn tpi_Latn eng_Latn fao_Latn tpi_Latn tpi_Latn eng_Latn tpi_Latn tpi_Latn eng_Latn fao_Latn tpi_Latn eng_Latn eng_Latn fao_Latn tpi_Latn eng_Latn fao_Latn tpi_Latn fao_Latn tpi_Latn tpi_Latn eng_Latn fao_Latn tpi_Latn tpi_Latn fao_Latn tpi_Latn tpi_Latn fao_Latn tpi_Latn tpi_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn fao_Latn eng_Latn eng_Latn